বাবা মাকে গুলি করে খুন, আত্মহত্যার চেষ্টা পুলিশ আধিকারিকের

ওয়েবডেস্ক- ডিউটিতে ফিরে এসে বাবা মাকে গুলি করে খুন করে নিজে আত্মহত্যারে চেষ্টা পুলিশ অফিসারের। জঙ্গলমহলের ঘটনা। ওই পুলিশ কর্মী সাব ইন্সপেক্টর জয়দেব চট্টোপাধ্যায় (৩২) (Sub Inspector Joydev Chatterjee) । রাজ্য পুলিশের (State Police) জঙ্গলমহল ব্যাটেলিয়নের (Jangalmahal Battalion) পুলিশ আধিকারিক জয়দেব। জানা গেছে বুধবার রাতে ডিউটি থেকে বাড়ি ফিরে এসে বাবা মাকে হত্যা কএর নিজের গলাতেও গুলি চালান। ঝাড়গ্রাম হাসপাতালে চিকিৎসাধীন ওই পুলিশকর্মী। বুধবার রাতেই খবর পেয়ে ঘটনাস্থলে যায় ঝাড়গ্রাম থানার পুলিশ। ওই পুলিশকর্মীর বাবার নাম দেবব্রত চট্টোপাধ্যায় (৬২) এবং মায়ের নাম শম্পা চট্টোপাধ্যায় (৫০)।

জানা গেছে, সাব ইন্সপেক্টর জয়দেব চট্টোপাধ্যায় আদতে আসানসোলের বাসিন্দা। কর্মসূত্রে ঝাড়গ্রাম পুলিশ লাইনে বাড়ি ভাড়া নিয়ে থাকতেন। তিনি অবিবাহিত। এই পুলিশকর্মীর সঙ্গেই থাকতেন তাঁর বাবা মা। বুধবার গভীর রাতে তাদের ঘর থেকে গুলির শব্দ পান প্রতিবেশীরা। তারাই পুলিশে খবর দেয়। পুলিশ শম্পাদেবী দেবব্রতবাবু এবং জয়দেবের রক্তাক্ত দেহ উদ্ধার করে। তাঁদের ঝাড়গ্রাম মেডিক্যাল কলেজে নিয়ে যায়। সেখানে চিকিৎসকেরা জয়দেবের বাবা ও মাকে মৃত বলে ঘোষণা করেন।

আরও পড়ুন-  প্রয়াত রিজওয়ানুর, রুকবানুরের মা! স্মৃতিমেদুর হয়ে শোকজ্ঞাপন মমতার

পুলিশের তদন্তে পুলিশের অনুমান, জয়দেব তাঁর বাবা-মাকে খুনের পরে গুলি চালিয়ে আত্মহত্যার চেষ্টা করেন। কী কারণে এই ঘটনা তা এখনও স্পষ্ট করে জানায়নি পুলিশ। দেবব্রতবাবু এবং শম্পাদেবীর দেহ ময়নাতদন্তের জন্য পাঠানো হয়েছে।

আরও জানা গেছে, ২, ৩ এবং ৪ সেপ্টেম্বর ছুটি নিয়েছিলেন জয়দেব। কিন্তু কী এমন ঘটনা ঘটল যা জন্য একজন পুলিশ আধিকারিক হঠকারিতা সিদ্ধান্ত নিলেন। জয়দেবের এক সহকর্মী জানিয়েছেন, স্যার তাঁর বাবা মাকে খুব ভালোবাসতেন, শ্রদ্ধা করতেন।

জয়দেবের বাবা জটিল রোগে ভুগছিলেন। তা নিয়ে মানসিক ভাবে ভেঙে পড়েছিলেন জয়দেব। সেইকারণেই কী ভেবে পড়েছিলেন সাব ইন্সপেক্টর জয়দেব চট্টোপাধ্যায়। তাই কী এই মর্মান্তিক পরিণতি? আপাতত সবটাই তদন্ত সাপেক্ষ।

দেখুন আরও খবর-